َ البتنجان هوا نبات سنوى عشبى بيتبع لفصيلة البتنجانيه واسمه العلمى بالانجليزى: Solanum melongena، وبيتكتب بالعربى: سولانوم ملونجينا ، وهوا نوع من الخضراوات الموسمية، وبيتميز بلونه البنفسجى الغامق أو الابيض أو الاسود . البتنجان هوا نبات استوائى معمر حساس بيزترع غالبا كنبات سنوى طرى أو نص ناشف فى المناخات المعتدلة. فى الغالب بيكون الجذع مشوك. الورود بتعته بيضا إلى اللون البنفسجى ، مع كورولا خماسية الفصوص وأسديه صفرا. بيحتوى البتنجان الرومى فاكهه على شكل بيضة ولامعه بنفسجيه مع لحمه بيضا وقوام اسفنجى "لحمي" بعض الاصناف التانيه بيضا وشكلها اطول. بيتحول السطح المقطوع من اللحم إلى اللون البنى بسرعه لما تنقطع الثمره وتتفتح (بتحصل عملية أكسده). البتنجان هوا التسميه الأكثر شيوعا للنبات، وبحسب ادى شير فإن الاسم أصله سرياني . وبيتسمى بالمصرى الصعيدى وعند معظم الشراقوه بتنچان، أما فى باقى الوجه البحرى بيتنطق "بتنجان". البتنجان مش بيتاكل وهوا نى نظرا لمرارة طعمه، إلا أنه بيبقى طرى ولذيذ الطعم بعد طبخه. ينصح الطباخين بنقع البتنجان بعد تقطيعه فى ميه مملحه لسحب طعمه المر وتقليل كمية الزيت أو الدهن اللى بيمتصه وقت الطبخ. 1 - نحط الملح قليل على شرايح البتنجان ويتساب لمدة 20 دقيقه بعدها يتعصر من الميه ويتقلى فى الزيت لحدما يتحمر ويتحط على جنب.